open-index/open-wikipedia-markdown huggingface dataset:
ஐதரசன் அசுட்டட்டைடு

**ஐதரசன் அசுட்டட்டைடு** *(Hydrogen astatide)* என்பது HAt, என்ற மூலக்கூற்று வாய்ப்பாடுடன் காணப்படும் ஒரு கனிம வேதியியல் சேர்மமாகும். இச்சேர்மம் அசுட்டட்டைன் ஐதரைடு, அசுட்டட்டேன் அல்லது அசுட்டிடோஐதரசன் என்றும் அழைக்கப்படுகிறது. இச்சேர்மத்தில் அசுட்டட்டைன் அணு ஐதரசன் அணுவுடன் சகப்பிணைப்பாகப் பிணைந்துள்ளது. 
 
ஐதரசன் அசுட்டட்டைடு தண்ணீரில் கரைந்து ஐதரோ அசுட்டடிக் அமிலமாக உருவாகிறது. இவ்வமிலத்தின் பண்புகள் மற்ற நான்கு இருபடி அமிலங்களின் பண்புகளுடன் ஒத்திருக்கின்றன. குறிப்பாக அவை நான்கைக் காட்டிலும் சிறிது வலிமையாகவும் இது உள்ளது. எளிதாக அசுட்டட்டைன் மற்றும் ஐதரசன் தனிமங்களாக சிதைதல், அசுட்டட்டைனின் பல்வேறு ஓரிடத்தான்கள் குறைந்த அரைவாழ்வுக் காலம் கொண்டிருத்தல் போன்ற காரணங்களால் அதிகமாக இவ்வமிலம் பயன்படுத்தப்படுவதில்லை. மேலும், இச்சேர்மத்திலுள்ள அணுக்களின் எலக்ட்ரான் கவர்திறன் கிட்டத்தட்ட சமமாக இருக்கிறது.  அசுட்டட்டைன் அயனியும் எளிதாகக் கவரப்படுவதால் பிரிகையடைதல்  எளிதாகி ஐதரசன் அணு எதிர்மின் சுமையை ஏற்கிறது. எனவே ஐதரசன் அசுட்டட்டைடு மாதிரியால் கீழ்கண்ட வினையில் ஈடுபடமுடிகிறது. 

:2 HAt → H+ + At− + H− + At+ → H2 + At2

இதன் விளைவாக தனிம ஐதரசன் வாயுவும் அசுட்டட்டைன் வீழ்படிவாதலும் நிகழ்கிறது. மேலும், ஐதரசன் ஆலைடுகள் அல்லது HX சேர்மங்களின் உருவாதல் வெப்ப அளவுகள் ஆலைடுகளின் தொகுதிகள் அதிகரிக்கும் போது குறைகிறது என்பதை வெளிப்படுத்துகின்றன. அதேநேரம், ஐதரயோடிக் அமிலக் கரைசல் நிலைப்புத் தன்மையுடன் காணப்படுகிறது. ஐதரோனியம் – அசுட்டட்டைன் கரைசலானது தண்ணீர்- ஐதரசன் – அசுட்டட்டைன் கரைசலைவிட தெளிவாகக் குறைவான நிலைப்புத் தன்மையே கொண்டுள்ளது. இறுதியாக அசுட்டட்டைன் அணுக்கருவின் கதிர்வீச்சுப்பகுப்பு H-At பிணைப்புகளைத் துண்டிக்கிறது.

அசுட்டட்டைனுக்கு நிலையான ஒரிடத்தன்கள் எதுவும் கிடையாது. அசுட்டட்டைன் 210 மட்டுமே ஓரளவு அதிக நிலைப்புத்தன்மை கொண்ட ஓரிடத்தனாக உள்ளது. இதனுடைய அரைவாழ்வுக் காலம் தோரயமாக 8.1 மணி நேரமாக இருக்கிறது. இதனால் இதனுடைய வேதிச் சேர்மங்களைப் பயன்படுத்துவதில் சிரமங்கள் ஏற்படுகிறது. ஏனெனில் அசுட்டட்டைன் விரைவாக சிதைவடைந்து மற்ற ஓரிடத்தன்களாக மாறிவிடுகிறது.

## மேற்கோள்கள்

 

பகுப்பு:ஐதரசன் சேர்மங்கள்
பகுப்பு:அசுட்டட்டைன் சேர்மங்கள்
பகுப்பு:ஈரணு மூலக்கூறுகள்
வாப்பி தொடருந்து நிலையம்

**வாப்பி தொடருந்து நிலையம்** குஜராத்தின் வாப்பியில் உள்ள இந்தியாவின் மேற்கு ரயில்வே வலயத்துக்கு உட்பட்ட தொடருந்து நிலையமாகும்.

## முக்கியமான வண்டிகள்
* 11095/96 அகிம்சா விரைவுவண்டி
* 12009/10 அகமதாபாத் சதாப்தி விரைவுவண்டி
* 12925/26 பஸ்சிம் விரைவுவண்டி
* 12953/54 ஆகஸ்ட் கிராந்தி விரைவுவண்டி
* 19011/12 குஜராத் விரைவுவண்டி
* 19019/20 தேராதூன் விரைவுவண்டி
* 19023/24 பிரோஸ்பூர் ஜனதா விரைவுவண்டி

## மேற்கோள்கள்

பகுப்பு:வல்சாடு மாவட்டம்
பகுப்பு:குசராத்திலுள்ள தொடருந்து நிலையங்கள்
விளையாட்டரங்கம்

**விளையாட்டுத் திடல்** (**மைதானம்**) என்பது உடல் திறனை வெளிப்படுத்தக்கூடிய விளையாட்டுகளை விளையாடும் இடமாகும். இந்த இடத்தைச் சுற்றிலும் பார்வையாளர்கள் அமர்ந்து பார்க்கும் வசதியும் செய்யப்பட்டிருக்கும்.

[thumb|350px|left|[1908 கோடைக்கால ஒலிம்பிக் விளையாட்டுப் போட்டிகள் நடைபெற்ற ஒயிட்ஃபீல்டு விளையாட்டுத் திடல்]]

[thumb|right|220px|[மரக்கானா விளையாட்டரங்கம்]]

## சான்றுகள்

## இணைப்புகள்

*  விளையாட்டுத் திடலுக்கான விவரங்கள்
* கால்பந்து விளையாட்டு அரங்கங்களின் தொகுப்பு
*  மைதானங்களைப் பற்றிய தகவல்கள்
* World of Stadiums
இலக்கிய மண்டபம்

**இலக்கிய மண்டபம்** ( *Literary Hall* ) என்பது 19 ம் நுற்றாண்டின் அரைப்பகுதியில் உருவான ஒரு நூலகம், தற்போது இது அருங்காட்சியகமாக்கப்பட்டுள்ளது. இது ஐக்கிய அமெரிக்காவின் மேற்கு வர்ஜீனியா மாநிலத்தில் ரோம்னி நகரில் அமைந்துள்ளது. இது ரோமனி இலக்கிய அமைப்பால் 1869ஆம் ஆண்டு உருவாக்கப்பட்டது. பின்னர் 1979 மே 29 இல் புதுப்பிக்கப்பட்டது.

## தோற்றமைப்பு
இது 0.40 எக்டேர் நிலப்பரப்பில் விசாலமாக அமைக்கப்பட்டுள்ளது. கடல் மட்டத்தில் இருந்து 820.30 அடி (250.03 மீ) உயரத்தில் உள்ளது.

## ரோமனி இலக்கிய அமைப்பு
ரோமனி இலக்கிய அமைப்பு 1819 ம் ஆண்டு ஜனவரி  மாதம் 10 ம் நாள் உருவாக்கப்பட்டது. இக் குழுவின் நோக்கமானது மக்களுக்கு உரிய முறையில் இலக்கியம், அறிவியல் மற்றும் கல்வி போன்ற துறைகளில் முன்னேற்றத்தை கொடுப்பது. இக் குழுவின் ஒரு திட்டமே இலக்கிய மண்டபம்.

## மேற்கோள்கள்

பகுப்பு:அமெரிக்க அருங்காட்சியகங்கள்
பகுப்பு:மேற்கு வர்ஜீனியா
மூட்டழற்சி

**மூட்டழற்சி** (Arthritis)  என்பது ஒன்று அல்லது அதற்கு மேற்பட்ட மூட்டுகளில், அழற்சியினால் ஏற்படும் மூட்டுப் பிறழ்வைக் குறிக்கிறது. நூற்றுக்கும் அதிகமான மூட்டழற்சி வகைகள் உள்ளன. மிகச் சாதாரணமாகக் காணப்படுவது மூட்டுகளைச் சிதைக்கின்ற முதுமை மூட்டழற்சியாகும். இது, மூட்டுகளுக்கு ஏற்படுகின்ற பேரதிர்ச்சி, நோய்த்தொற்று அல்லது முதுமை ஆகிய காரணங்களால் உருவாகலாம். மூட்டழற்சியின் பிற வடிவங்களாக முடக்கு வாதம், தடிப்புத் தோல் அழற்சி மற்றும் சிரங்கு மூட்டழற்சி (Psoriatic arthritis), பிற தன்னெதிர்ப்பு நோய்களுடன் தொடர்புடைய நிலைகளைக் கூறலாம். அழுகலுற்ற மூட்டழற்சி (Septic arthritis) மூட்டுகளில் நோய்த்தொற்று ஏற்படுவதால் உண்டாகிறது.

மூட்டழற்சி உள்ள நோயாளிகளின் பொதுவான முறையீடு மூட்டு வலியாகும். பொதுவாக, வலியானது தொடர்ந்தும், பாதிக்கப்பட்ட குறிப்பிட்ட மூட்டுப் பகுதிகளிலும் காணப்படலாம். இத்தகைய வலி, மூட்டுகளைச் சுற்றி ஏற்படும் அழற்சி, மூட்டுகளுக்கு நோயினால் ஏற்படும் பாதிப்பு, தினமும் மூட்டுகளில் ஏற்படும் தேய்மானம், வலி நிறைந்த மூட்டுகளை உபயோகிப்பதால் ஏற்படும் தசைப் பிடிப்புகள், களைப்பு ஆகியவற்றால் ஏற்படுகிறது.

## மேற்கோள்கள்

பகுப்பு:வாதவியல்
பகுப்பு:அழற்சி
பகுப்பு:நோய்கள்
பகுப்பு:எலும்பு நோய்கள்
பகுப்பு:மூட்டழற்சி நோய்கள்
அதுல் கேஷப்

**அதுல் கேஷப்**  (Atul Keshap) பஞ்சாப் மாநிலத்தைப் பூர்விகமாகக் கொண்ட அமெரிக்க இந்தியர் ஆவார். அதுல் கேஷப் இலங்கை, மாலத்தீவு நாடுகளுக்கான அமெரிக்கத் தூதராக நியமிக்கப்பட்டுள்ளார். ரிச்சர்டு ராகுல் வர்மாவுக்கு அடுத்தபடியாக தெற்காசியப் பகுதிக்குத் தூதராக நியமிக்கப்படும் இரண்டாவது அமெரிக்க இந்தியர் ஆவார். 1994-ஆம் ஆண்டு முதல் அமெரிக்க வெளியுறவுத் துறையில் பணியாற்றி வரும் அதுல் கேஷப், இந்தியாவிலுள்ள அமெரிக்கத் தூதரகத்தில் அதிகாரியாக இருந்துள்ளார். தற்போது அமெரிக்க வெளியுறவுத்துறை அமைச்சகத்தின் தெற்கு, மத்திய ஆசிய விவகாரங்களுக்கான பிரிவில் துணைச் செயலராக அவர் பொறுப்பு வகித்து வருகிறார்.

## பெற்றோர்
பஞ்சாபில் பிறந்த இவரின் தந்தை கேஷப் சந்தர் சென், நைஜீரியாவில், ஐ.நா. வின் பொருளாதார வல்லுனராக பணியாற்றியவர். தாய், ஜே கல்வர்ட், அமெரிக்க வெளியுறவுத் துறையிலும், இந்தியாவில் உள்ள அமெரிக்க தூதரகத்திலும் பணியாற்றி உள்ளார்.

## மேற்கோள்கள்

## வெளியிணைப்புகள்
*http://www.state.gov/r/pa/ei/biog/bureau/217511.htm

பகுப்பு:அமெரிக்கத் தூதர்கள்
பகுப்பு:வாழும் மக்கள்
பகுப்பு:இந்திய அமெரிக்கர்கள்
அதுல்

**அதுல்** (*Atul*) என்ற பெயரில் உள்ள கட்டுரைகள்:
* அதுல், வல்சாடு வட்டம், குசராத்து மாவட்ட வட்டம்
* அதுல் குல்கர்ணி, இந்திய நடிகர்
* அதுல் கேஷப், அமெரிக்க இந்தியர், தூதுவர்
* அதுல் சிட்னிஸ், இந்தியத் தொழினுட்பவியலாளர்
* அதுல் பெடாடே, இந்தியத் துடுப்பாட்ட வீரர்
* அதுல் வர்மா, இந்திய வில்வித்தை வீரர்
* அதுல் வாசன், இந்தியத் துடுப்பாட்ட வீரர்
பெய்ஜிங் தேசிய விளையாட்டு மைதானம்

thumb|250px|2008இல் பறவைக் கூடு அரங்கத் தோற்றம்
**பெய்ஜிங் தேசிய விளையாட்டரங்கம்** (ஆங்கிலம்: Beijing National Stadium) (சீன மொழி: 国家体育场; pinyin: guójiā tǐyùchǎng) சீனாவின் பெய்ஜிங் நகரத்தில் அமைந்துள்ளது. இதன் உட்கட்டமைப்பு பறவையின் கூடு போன்று உருவாக்கப்பட்டுள்ளதால், இது 'பறவையின்  கூடு' (Bird's Nest) என்றும் அழைக்கப்படும். இவ்வரங்கம் 2008 கோடைகால ஒலிம்பிக் போட்டிகளுக்காக வடிவமைக்கப்பட்டது. 2022 குளிர்கால ஒலிம்பிக் போட்டிகளும் இங்கு நடக்கவிருக்கிறது. பெய்ஜிங் தேசிய விளையாட்டரங்கம் தற்போது பந்தாட்டத்திற்குப் பயன்படுத்தப்படுகிறது.

## மேற்கோள்கள்

பகுப்பு:சீன விளையாட்டரங்குகள்‎
பகுப்பு:ஒலிம்பிக் விளையாட்டரங்கங்கள்
வில்லியம் ஆடம்சு (மாலுமி)

**வில்லியம் ஆடம்சு** (*William Adams*, 24 செப்டம்பர் 1564 – 16 மே 1620) என்பவர் ஆங்கிலேயக் கப்பலோட்டி ஆவார். 1600 ஆம் ஆண்டில் சப்பானைச் சென்றடைந்த முதலாவது ஆங்கிலேயர் இவராவார். 1598 இல் சப்பானுக்கு சென்ற ஐந்து டச்சுக் கிழக்கிந்திய நிறுவனக் கப்பல்களில் தப்பிப் பிழைத்த ஒரு சிலரில் இவரும் ஒருவர். ஆடம்சு சப்பானிலேயே தங்கியிருந்து முதலாவது மேற்கத்தைய சாமுராய் என்ற பெருமையைப் பெற்றார்.

## பிறப்பு
வில்லியம் ஆடம்சு இங்கிலாந்தின் கென்ட் மாவட்டத்தில் உள்ள சில்லிங்காம் என்ற சிற்றூரில் பிறந்தவர். சில்லிங்காமில் உள்ள தூய மரிய மதலேனாள் ஆலயத்தில் 24 செப்டம்பர் 1564 அன்று திருமுழுக்கு பெற்ற இவரது திருமுழுக்குப் பதிவே இவர் மெட்வேயில் பிறந்தார் என்பதற்கு உள்ள ஒரே சான்று.

வில்லியம் ஆடம்சுக்கு தோமாசு என்ற ஒரு சகோதரர் இருந்தார். அவர் மகு மற்றும் டி கார்டசு போன்ற கப்பல்களில் பணியாற்றி, வட அமெரிக்க பசிபிக் பெருங்கடலில் இறந்தார்.

## இளமைப்பருவம்
வில்லியம் ஆடம்சின் தந்தை ஜான் இறந்தபின், தனது 12 வது வயதில் தேம்சு நதிக்கரையில் உள்ள லைம்கவுசு என்ற இடத்தில் நிக்கோலாசு டிக்கினசு என்பவரின் கப்பல் கட்டுமானத் தளத்தில் பயிற்சியாளராகச் சேர்ந்து, தன் 24 வயது வரை இங்கு பணியாற்றினார்.

வில்லியம் ஆடம்சு, ஆகத்து 1589 இல் மேரி கைன் என்பவரை ஃடெபினி ஆலயத்தில் வைத்து திருமணம் செய்தார். இவர்களுக்கு டெலிவரன்சு என்ற மகளும், ஒரு மகனும் என இரு குழந்தைகள் இருந்தனர்.

ஆடம்சுக்கு ஓயுக்கி என்று ஒரு சப்பானிய மனைவியும் இருந்தார்.

## மேற்கோள்கள்

## வெளியிணைப்புகள்
# மரியா மதலேனாள் ஆலயம் - சில்லிங்காம், கென்ட் 
# ஃடெபினி ஆலயம், இலண்டன்

பகுப்பு:1564 பிறப்புகள்
பகுப்பு:1620 இறப்புகள்
பகுப்பு:ஆங்கிலேய நாடுகாண் பயணிகள்
பகுப்பு:சப்பானியர்கள்
ஐப்போ அயோடசமிலம்

**ஐப்போ அயோடசமிலம்** *(Hypoiodous acid)* என்பது HIO என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். நீர்த்த அயோடின் கரைசலுடன் பாதரசம் அல்லது வெள்ளி உப்புகள் சேர்த்து சூடுபடுத்துவதால் ஐப்போ அயோடசமிலம் உருவாகிறது. விரைவாக இச்சேர்மம் விகிதச்சமமாதலின்மையுடன் சிதைவடைகிறது:.

: 5 HIO  →   HIO3  +  2I2  +  2H2O

வலிமை குறைந்த அமிலமாக ஐப்போ அயோடசமிலம்  காணப்படுகிறது. இதனுடைய அமிலத்தன்மை எண் Ka மதிப்பு 10−11.ஆகும். மேலும்  இதனுடைய இணை காரம் [ஐப்போ அயோடைட் எனப்படுகிறது. இவ்வெதிர் அயனியின் உப்புகள் கார ஐதராக்சைடுகளுடன் அயோடின் சேர்த்து தயாரிக்கப்படுகின்றன. இவையும் உடனடியாக விகிதச்சமமாதலின்மையுடன் சிதைவடைந்து [அயோடைடுகளையும் அயோடேட்டுகளையும் தருகின்றன.

## மேற்கோள்கள்

பகுப்பு:ஐதரசன் சேர்மங்கள்
பகுப்பு:அயோடின் சேர்மங்கள்
பகுப்பு:ஆக்சிசனேற்றும் அமிலங்கள்
பகுப்பு:ஆக்சிசனேற்றிகள்
பகுப்பு:ஆலசன் ஆக்சோவமிலங்கள்
பகுப்பு:ஐப்போ அயோடைட்டுகள்
அண்டங்காக்கை

**அண்டங்காக்கை** () (jungle crow) என்பது ஒருவகைக் காக்கையாகும். இப்பறவை ஆசியக்கண்டத்தில் பரவலாகக் காணப்படுகிறது.

## துணையினங்கள்
இது ஒன்பது துணையினங்களைக் கொண்டுள்ளது. அவற்றில் சில குரல், உருவவியல், மரபியல் ரீதியாக வேறுபட்டவை. அவற்றில் சிலவற்றை தனி இனமாக நிலைக்கு உயர்த்தும் பரிந்துரைகளும் உள்ளன.
**கோ. மே. காலனோரம்*
**கோ. மே. இணைக்கிறது*
**கோ. மே. இண்டர்மீடியம்*
**கோ. மே. ஜபோனென்சிசு*
**கோ. மே. மேக்ரோரிஞ்சோசு*
**கோ. மே. மாண்ட்சுரிகசு*
**கோ. ஓசை*
**கோ. மே. பிலிப்பினஸ்*
**கோ. மே. திபெடோசினென்சிசு*
**கோ. லெவைலாண்டி*

## விளக்கம்
அண்டங்காக்கை சுமார் (நீளம்: 46-59 செ.மீ.; 18-23 அங்குலம்.) நீளமும், இறக்கை நீட்டம் (100-130 செ.மீ.; 39-51 அங்குலம்) கொண்டது ஆகும். உடல் அளவு பிராந்திய ரீதியாக மாறுபடும். அனைத்து அண்டங்காக்கைகளும் ஓப்பீட்டளவில் நீளமான அலகைக் கொண்டுள்ளன, மேல்பகுதி மிகவும் மிகவும் தடிமனாகவும் வளைந்ததாகவும் இருக்கும். பலமாக கரகரத்த 'கா' என்ற சத்தமும் உடையது. பொதுவாக, அனைத்து அண்டங்காக்கைகளின் தலை, கழுத்து, தோள், கீழ் உடலின் பின்பகுதியில் இருந்து அடர் சாம்பல் நிற இறகுகளைக் கொண்டிருக்கும். இவற்றின் இறக்கைகள், வால், முகம் மற்றும் தொண்டை ஆகியவை பளபளப்பான கருப்பு நிறத்தில் இருக்கும். 

## பரவலும் வாழிடமும்
இந்த இனத்தின் வாழிட எல்லை விரிவானதாக வடகிழக்கு ஆசிய கடற்பரப்பில் இருந்து மேற்கில் ஆப்கானித்தான் மற்றும் கிழக்கு ஈரானில் இருந்து, தெற்கு மற்றும் தென்கிழக்காசியா வழியாக, தென்கிழக்கில் சிறு சுண்டாத் தீவுகள் மற்றும் கம்போடியா வரை நீண்டுள்ளது. இது பொதுவாக ஊருக்கு வெளியே உள்ள காடுகள் சோலைகள் போன்ற இடங்களில் வாழக்கூடியது.  ஊருக்கு வெளியே கொட்டப்படும் குப்பைகளில் உள்ள அழுகிய பொருட்கள் போன்றவற்றை உண்ணும்.

## மேற்கோள்கள்

பகுப்பு:இந்தியப் பறவைகள்
பகுப்பு:காக்கைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
பகுப்பு:யப்பானியப் பறவைகள்
தமிழகம் ஊரும் பேரும் (நூல்)

**தமிழகம் ஊரும் பேரும்**, ரா. பி. சேதுப்பிள்ளை எழுதிய, தமிழகத்தில் உள்ள ஊர்களைப் பற்றிய நூலாகும். 

## அமைப்பு
இந்நூலில்,
* தமிழகமும் நிலமும்
* நாடும் நகரமும்
* குடியும் படையும்
* குலமும் கோவும்
* தேவும் தலமும்
* தமிழகம் அன்றும் இன்றும் 
என்ற ஆறு தலைப்புகள் அமைந்துள்ளன. நூலின் இணைப்பாக, 
* தமிழ் நாட்டுத்தலங்கள் 
* பெயரகராதி 
என்ற இரு தலைப்புகள் காணப்படுகின்றன.

## உசாத்துணை
'தமிழகம் ஊரும் பேரும்', நூல், (8-ஆம் பதிப்பு 2008; பழனியப்பா பிரதர்ஸ்,சென்னை)

## மேற்கோள்கள்


## வெளி இணைப்புகள்

*தமிழகம்.வலை தளத்தில், டாக்டர் இரா.பி.சேதுப்பிள்ளை எழுதிய நூல்கள் 

பகுப்பு:2008 தமிழ் நூல்கள்
பகுப்பு:தமிழர் பண்பாடு
பகுப்பு:ஊர்ப்பெயர்கள்
பச்சைக் குருவி

**பச்சைக் குருவி** (blue-winged leafbird) என்பது ஒருவகைப் பறவையாகும். இப்பறவை பொதுவாக காடுகளில் காணப்படுகிறது. இப்பறவை வடகிழக்கு இந்தியாவில் இருந்து தென்கிழக்காசியாவின் ஜாவா  வரை காணப்படுகிறது.

## விளக்கம்
இப்பறவையின் உடல் பச்சை நிறத்திலும், கன்னம், கழுத்து ஆகியவை கறுப்பாகவும், அலகுகள் மெல்லியதாகவும், கூர்மையாகவும் உள்வளைந்து கறுப்பாகவும் இருக்கும். இவை பொதுவாக இணை இணையாகவோ அல்லது கூட்டம் கூட்டமாகவோ இரை தேடும். இவற்றின் நிறம் மரத்தின் இலைகளுடன் ஒன்றிவிடுவதால் இவற்றைக் காண்பது சிரமம்.

## மேற்கோள்கள்

பகுப்பு:இந்தியப் பறவைகள்
பகுப்பு:ஆசியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:வங்காளதேசப் பறவைகள்
பகுப்பு:சீனப் பறவைகள்
பகுப்பு:இந்தோனேசியப் பறவைகள்
துர்கா வாகினி

**துர்கா வாகினி** (Durga Vahini), விஸ்வ இந்து பரிசத்தின் மகளிர் அணியாகும். 1991இல் துவக்கப்பட்ட துர்கா வாகினியின் நிறுவனத் தலைவர் சாத்வி ரிதம்பரா ஆவார்.  இவ்வமைப்பு பெண்களை இந்து சமயக் கூட்டங்களிலும், கலாசார நடவடிக்கைகளிலும் கலந்து கொள்ள ஊக்கமளிக்கிறது.  பெண்கள் தங்களாகவே முன்வந்து தங்களின் உடல் மற்றும் அறிவு மேம்பாட்டை வளர்த்து, இந்து சமய கலாசாரத்தையும் பண்பாட்டு மரபுகளையும் பேணிக்காக்க  இவ்வமைப்பின் மூத்த தலைவர் கல்பனா வியாஸ் வலியுறுத்துகிறார். இவ்வமைப்பின் நோக்கம் இந்து மக்களின் ஒற்றுமையை நிலைநாட்டவும், சமுக சேவை மூலம் பாதிக்கப்பட்ட குடும்பங்களுக்கு உதவி செய்தலே. 2002 ஆண்டு முடிய இவ்வமைப்பில் உள்ள 8000 உறுப்பினர்களில் 1000 பேர் அகமதாபாத் நகரத்தில் உள்ளனர்.

## மேற்கோள்கள்

## வெளி இணைப்புகள்
*  துர்கா வாகினியின் இணையதளம் 

பகுப்பு:பெண்களுக்கான அமைப்புகள் 
பகுப்பு:இந்து சமய அமைப்புகள்
சாந்த்ராகாச்சி

**சாந்த்ராகாச்சி**, இந்திய மாநிலமான மேற்கு வங்காளத்தின், ஹவுரா நகரத்திற்கு தென்கிழக்கே 10 கிலோ மீட்டர் தொலைவில் உள்ளது. இங்குள்ள சாந்த்ராகாச்சி தொடருந்து நிலையம், தென்கிழக்கு ரயில்வேயின் கட்டுப்பாட்டில் உள்ளது.

## போக்குவரத்து

இங்குள்ள தொடர்வண்டி நிலையத்தை விரைவில் முனையமாக்க, இரயில்வே அமைச்சகம் திட்டமிட்டுள்ளது.

## நிலப்பரப்பு

## சான்றுகள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
போரும் அமைதியும்

***போரும் அமைதியும்*** (*War and Peace*,  உருசிய மொழி: Война и миръ, *வொய்னா இ மீர்*) உருசிய எழுத்தாளர் லியோ டால்ஸ்டாய் எழுதிய புதினம் ஆகும்.  இந்த நூல் முழுமையாக 1869ஆம் ஆண்டு  முதன்முதலாகப் பதிப்பிக்கப்பட்டது.  இதிகாச அளவிலான  இந்நூல் உலக இலக்கியத்தில் மிகவும் முதன்மையானதாகக் கருதப்படுகின்றது.   இதுவும் டால்ஸ்டாயின் மற்றொரு படைப்பான *[[அன்னா கரேனினா]]வும்* (1873–1877) அவரது சிறந்த இலக்கியச் சாதனையாகக் கருதப்படுகின்றன.

*போரும் அமைதியும்* ஐந்து உருசிய அரச குடும்பங்களின் பார்வையில், உருசியா மீதான பிரான்சியப் படையெடுப்பை அடுத்த நிகழ்வுகளையும் சார்மன்னர் சமூகத்தில் நெப்போலிய காலத்தின் தாக்கத்தையும் விரிவாக விவரிக்கின்றது.  *1805 ஆண்டு* என அறியப்பட்ட இப்புதினத்தின் முந்தைய பதிப்பு *த உருசியன் மெசஞ்சர்* என்ற உருசிய இதழில் 1865க்கும் 1867க்கும் இடையே தொடராக வெளியாயிற்று. இப்புதினம் முழுமையாக 1869இல் பதிக்கப்பட்டது.  2009இல்  *[[நியூஸ்வீக்]]*  வெளியிட்ட *முதல் 100 நூல்களில்* முதலிடத்தைப் பிடித்தது.  2003 ஆம் ஆண்டு நடத்தப்பட்ட பிபிசியின் கருத்துக்கணிப்பொன்றில்  20 இடம் பெற்றிருந்தது. 

டால்ஸ்டாய், *போரும் அமைதியும்*  "புதினமல்ல, கவிதையுமல்ல, வரலாற்று பதிவேடுமல்ல" எனக் கூறியுள்ளார்.  படைப்பின்  பெரும்பகுதி, குறிப்பாக பிந்தைய அத்தியாயங்களில், கதை விவரிப்பாக இல்லாமல் மெய்யியல் விவாதமாக உள்ளன.  உருசியாவின் சிறந்த இலக்கியப் படைப்பு எந்தவொரு சீர்தரத்திலும் சிக்கிக் கொள்ளக்கூடாது என்றார். எனவே *போரும் அமைதியும்* நூலை டால்ஸ்டாய் "புதினம்" என அழைக்கத் தயங்கினார்.  அவரது கூற்றுப்படி அவரது முதல் புதினம் *அன்னா கரேனினா* ஆகும்.
## தமிழில் மொழிபெயர்ப்பு
டி. எஸ். சொக்கலிங்கம் இப்புதினத்தை தமிழில் மொழிபெயர்ப்பு செய்துள்ளார்.

## பரவலர் பண்பாட்டில்
''காதலர் தினம்'' (1999) திரைப்படத்திீல் வரும் "என்ன விலையழகே" பாடலின் ஒரு காட்சியில், ரோஜாவும் (சோனாலி பேந்திரே) ராஜாவும் (குணால் சிங்) அருகருகே படுத்துக்கொண்டு *போரும் அமைதியும்* புதினத்தின் பிரதிகளைப் படிக்கின்றனர்.

## குறிப்புகள்

## மேற்கோள்கள்

## வெளி இணைப்புகள்

* English audio recording at LibriVox.org
* English translation at Gutenberg
* Searchable version of the gutenberg text in multiple formats  SiSU
* Full text of ''War and Peace'' in modern Russian orthography
* An audio version of Book 1 of ''War and Peace'' (other books are available through links).
* A searchable online version of Aylmer Maude's English translation of ''War and Peace''
* SparkNotes Study Guide for *War and Peace*
* Birth, death, balls and battles by Orlando Figes. This is an edited version of an essay found in the Penguin Classics new translation of *War and Peace* (2005).
* Homage to ''War and Peace'' Searchable map, compiled by Nicholas Jenkins, of places named in Tolstoy's novel (2008).
* ''War and Peace'' map  Map of places named in Tolstoy's novel (2012).
* Russian Army during the Napoleonic Wars
* 
* Radio documentary about 1970 marathon reading of ''War and Peace'' on WBAI , from *Democracy Now!* program, December 6, 2005
* Discussion-Forum  at Reading Group Guides

பகுப்பு:உருசிய இலக்கியங்கள்
பகுப்பு:உருசியம்-தமிழ் மொழிபெயர்ப்பு நூல்கள்
ரிச்சர்ட் வர்மா

**ரிச்சர்ட் ராகுல் வர்மா** (ஆங்கிலம்: Richard Verma) இந்தியாவிற்கான அமெரிக்கத் தூதராவார். இவர் 2014 ஆம் ஆண்டு செப்டம்பர் மாதம் முதல் இப்பணியாற்றுகிறார். அமெரிக்க அதிபர் பராக் ஒபாமா 2009 ஆம் ஆண்டு அமெரிக்க அரசு சட்டமன்ற அலுவல்கள் துறை துணைச் செயலாளராக இவரை நியமித்தார். பஞ்சாப் மாநிலத்தைப் பூர்விகமாகக் கொண்ட இவர், இந்தியாவுக்கான அமெரிக்க தூதராகப் பணியாற்றும் முதல் அமெரிக்க வாழ் இந்தியர் ஆவார்..

## வாழ்க்கை
இவர் இந்திய வழித்தோன்றலில் பிறந்தவர் ஆவார். இவரது முன்னோர் பஞ்சாப் மாநிலத்தைச் சேரந்தவராவர். இவரது தந்தையார் பஞ்சாபைச் சேர்ந்தவர். பிரிவினைக்கு முந்தைய  பாகிஸ்தானைச் சார்ந்த இவர் தாயார் பிரிவினைக்குப் பின்னர் இந்தியாவிற்கு குடிபெயர்ந்தார். 1960 களில் இவரது குடும்பம் அமெரிக்காவில் குடியேறியது. இவரின் மனைவி *பிங்கி வர்மா* ஆவார்.

## கல்வி
லேஹை பல்கலைக்கழகத்தில் இருந்து பி. எஸ். பட்டமும், அமெரிக்கன் பல்கலைக்கழகத்தில் இருந்து ஜே. டி. பட்டமும், ஜார்ஜ்டவுன் பல்கலைக்கழகத்தில் இருந்து எல்.எல்.எம். பட்டமும் வர்மா பெற்றுள்ளார்.

## பணி
இவர் அடிப்படையில் ஒரு வழக்கறிஞர் ஆவார். 1994ஆம் ஆண்டு முதல் 1998ஆம் ஆண்டு வரை, அமெரிக்க விமானப் படையில் பணியாற்றியவர். அமெரிக்க வெளியுறவுத் துறையில் சட்ட விவகாரங்களுக்கான உதவி அமைச்சராக 2009ஆம் ஆண்டு முதல் 2011ஆம் ஆண்டு வரை பதவி வகித்துள்ளார். வெளியுறவுக் கொள்கை வகுப்பாளர்கள் குழுவில் உறுப்பினராகவும் உள்ளார் .

## மேற்கோள்கள்

பகுப்பு:வாழும் மக்கள்
பகுப்பு:இந்திய அமெரிக்கர்கள்
பகுப்பு:அமெரிக்கர்கள்
பகுப்பு:அமெரிக்கத் தூதர்கள்
பகுப்பு:1968 பிறப்புகள்
இந்து விவேக கேந்திரம்

**இந்து விவேக கேந்திரம்** (Hindu Vivek Kendra  (HVK) , இந்துத்துவா இயக்க கோட்பாட்டின்படி, ராஷ்டிரிய சுயம்சேவாக் சங்கத்தின் துணை அமைப்பாகும். இந்து சமயத்தின் பல்வேறு பிரிவுகளின் அறிஞர்களைக் கொண்ட இயக்கமாகும். சங்கப் பரிவாரின் ஒரு பிரிவாக உள்ளது.

## நோக்கங்கள்
இந்து விவேக கேந்திரத்தின் முக்கிய நோக்கங்கள்; 

* இந்துத்துவா கோட்பாட்டை விளக்கும் நூலகங்களை திறப்பது. 
* இந்து சமய அறிஞர்களைக் கொண்டு  இந்துத்துவா கோட்பாட்டை விளக்கும் நூல்களை எழுதி வெளியிடுதல் 
* இந்து சமய நூல்களை ஆய்வு செய்தல் மற்றவர்களுக்கு வழிகாட்டுதல்.  
* இந்துத்துவா நூல்களை இந்தியாவிலும் வெளிநாடுகளிலும் கொண்டு செல்லுதல் 

## மேற்கோள்கள்


## வெளி இணைப்புகள்
*hvk.org  இந்து விவேக கேந்திரத்தின் இணையதளம் 

பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
கால்சியம்(I) குளோரைடு

**கால்சியம்(I) குளோரைடு** *(Calcium(I) chloride)* என்பது CaCl என்ற மூலக்கூற்று வாய்ப்பாடு கொண்டுள்ள வேதிச் சேர்மம் ஆகும். நிலைப்புத் தன்மை இல்லாத ஈரணு மூலக்கூறாக இருக்கும் இச்சேர்மம் இயற்கையாகவே வலிமையான அயனிப் பிணைப்பைப்  பெற்றுள்ளது. கால்சியம்(I) குளோரைடு பகுதிப்பொருளாக உள்ள ஒரு திண்மநிலைப் பொருள் 1953 ஆம் ஆண்டில் கண்டுபிடிக்கப்பட்டதாக அறிக்கை இருக்கிறது. இருந்தபோதிலும் அதற்குப் பின்னர் மேற்கொள்ளப்பட்ட முயற்சிகள் யாவும் தோல்வியிலேயே முடிந்துள்ளன

## மேற்கோள்கள்

பகுப்பு:கால்சியம் சேர்மங்கள்
பகுப்பு:குளோரைடுகள்
பகுப்பு:கார மண் உலோக ஆலைடுகள்
இரட்டைத் தேங்காய் மரம்

**இரட்டைத் தேங்காய் மரம்** (*Lodoicea*; கடல் தேங்காய்) என்பது பனைக்குடும்பத்திலுள்ள ஒரு தோற்றமுள்ள இனத் தாவரமாகும். இதில் *லோடிசியா மல்டிவிகா* (*Lodoicea  maldivica*) ஒரே ஒரு இனம் உள்ளது. இது சீசெல்சுவில் உள்ள தீவுகளுக்குரிய தாவரமாகும். இதன் விதையானது, உலகிலேயே அதிக எடைக் கொண்டதாகும். ஒரு விதையின் நீளம் 12 அங்குலம், அகலம் 3 அடி,  எடை 20 எடைவரை கிலோ இருக்கும். இது இந்நிலையை அடைய இருபது வருடங்கள் ஆகும். இந்தியாவில் மாகே பயிரியல் பூங்காவிலும், கோவையில் அருங்காட்சியகத்திலும் காணலாம்.

## உசாத்துணை

*  Listed as Endangered
*Arkive: ''Lodoicea maldivica'' 
*Palm Society of Australia: *Lodoicea maldivica* description and photo gallery
* Hutchinson, 1959, *The Families of Flowering Plants* (2nd ed.)
* Fleischer-Dogley, F. (2006). *Towards sustainable management of Lodoicea maldivica (Gmelin) Persoon,* PhD thesis, University of Reading, UK.

## வெளி இணைப்பு
*

பகுப்பு:தென்னை
பகுப்பு:வியத்தகுத் தாவரங்கள்
மலேசிய மரபுச்சின்னம்

**மலேசிய மரபுச் சின்னம்**, (மலாய்: *Jata Negara Malaysia*; ஆங்கிலம்: *Coat of arms of Malaysia*) என்பது மலேசியாவின் பாரம்பரியச் சின்னமாகும். மத்தியில் ஒரு சின்னம் பொறித்த கேடயம்; இரண்டு புலிகள்; ஒரு பிறை; பதினான்கு முனை கொண்ட நட்சத்திரம்; குறிக்கோளுரை ஆகியவற்றை உள்ளடக்கிய ஒரு மரபுச் சின்னம். 

மலேசியாவின் தற்போதைய சின்னம் பிரித்தானியக் குடியேற்றவாத ஆட்சியின் கீழ் இருந்த மலாய் நாடுகளின் கூட்டமைப்பின் மரபுச் சின்னத்தின் வழி வந்தது ஆகையால், தற்போதைய சின்னம் ஐரோப்பிய கட்டிய நடைமுறைகளை ஒத்துள்ளது.

மலேசிய மரபுச் சின்னம், இரண்டு புலிகளால் பாதுகாக்கப்பட்ட கேடயத்தைக் கொண்டுள்ளது. அதன் மேலே 14 புள்ளிகள் கொண்ட "கூட்டரசு நட்சத்திரம்"; மஞ்சள் நிற பிறை கொண்ட ஒரு முகடு; உள்ளன. மேலும் கீழே ஒரு பொன்மொழி பொறிக்கப்பட்டு உள்ளது.

## வரலாறு

ஐக்கிய இராச்சியத்தின் காலனித்துவ ஆட்சியின் கீழ், *கூட்டரசு மலாய் மாநிலங்கள்* (Federated Malay States (FMS) உருவானதில் இருந்து, மலேசிய மரபுச் சின்னத்தின் தோற்றம் அறியப்படுகிறது. 

1895-ஆம் ஆண்டில் கூட்டரசு மலாய் மாநிலங்களின் கொடி அறிமுகமானது. அப்போது அந்தச் சின்னம் மலேசிய மரபுச் சின்னமாக ஏற்றுக் கொள்ளப்பட்டது. அந்தச் சின்னம் 1895 முதல் 1948 வரையில்; அதாவது மலாயா கூட்டமைப்பு உருவாக்கம் வரை பயன்பாட்டில் இருந்தது.

## காட்சியகம்

பகுப்பு:மலேசியா
ராஷ்டிரிய சேவிகா சமிதி

**ராஷ்டிரிய சேவிகா சமிதி** அல்லது **தேசிய மகளிர் விருப்பார்வத் தொண்டர்  சங்கம்**  (Rashtra Sevika Samiti)  (*National Women Volunteers Committee*), ஆடவர் அமைப்பான ராஷ்டிரிய சுயம்சேவாக் சங்கத்தின் மகளிர்  பிரிவாகும். இவ்வமைப்பின் நிறுவனத்தலைவர்  *இலக்குமிபாய் கேல்கர்* . தற்போதைய தலைவர்  *வி. சாந்த குமாரி* ,  பொதுச்செயலர்   *சீதா ஆனந்தம்*  ஆவார்கள்.   ராஷ்டிரிய சேவிகா சமிதி அமைப்பை வார்தாவில் 25 அக்டோபர் 1936ஆம் ஆண்டில் துவக்கப்பட்ட்து.இவ்வமைப்பின் குறிக்கோள், இந்துப் பெண்களை ஒருங்கிணைத்து, இந்துத்துவா கொள்கைகள் மூலம் இந்து கலாசாரத்தையும் மரபைகளையும் மற்றும் நாட்டுப் பற்றை வளர்க்கவுமே.

## நடவடிக்கைகள்
இந்து மகளிரை உறுப்பினர்களாகக் கொண்ட ராஷ்டிரிய சேவிகா சமதி, இந்திய கலாசாரத்தையும் மரபுகளையும் பேணிக் காக்க செயல்படுகிறது. இதன் உறுப்பினர்கள் சமுக கலாச்சார நடவடிக்கைகளில் ஆர்வமுடன் பங்கெடுக்கின்றனர். மகளிரிடையே சமுக விழிப்புணர்வை வளர்ப்பதுடன், நாட்டுப் பற்றையும் வளர்க்கிறது. இதற்காக இந்தியாவின் பல்வேறு பகுதிகளில் முகாம்களை நடத்துகிறது.
ராஷ்டிரிய சேவிகா சமதி, தன் உறுப்பினர்களுக்கு யோகா, இசை, தேசிய மற்றும் நாட்டுப் பற்றை வளர்க்கும் பாடல்களில் பயிற்சி அளிப்பதுடன் தற்காப்புப் போர்க் கலைகளையும், நாட்டில் செயல்படும் 5215 கிளைகளிலும் (Shakhas)  பயிற்றுவிக்கப்படுகிறது. மேலும் 875 கிளைகளில் அன்றாடம் தற்காப்புப் போர்க் கலையை கற்றுத் தருகிறது.தற்போது இவ்வமைப்பின் உறுப்பினர்களின் எண்ணிக்கை ஒரு இலட்சத்திலிருந்து
பத்து இலட்சமாக உயர்ந்துள்ளது. 
ராஷ்டிரிய சேவிகா சமிதியின் கிளைகள் பத்து வெளிநாடுகளில்,  **இந்து சேவிகா சமிதி**  எனும் பெயரில் செயல்படுகிறது.
 
இந்தியா முழுவதும், சமயம், சாதி, இனம் பாராது ஏழை மகளிர்க்கு தொண்டு புரிய 475 சேவை மையங்கள் கொண்டுள்ளது. இச்சேவை மையங்கள் மூலம் பள்ளிகள், நூலகங்கள், ஆதரவற்றோர் மையங்கள் மற்றும் கணிபொறி பயிற்சி நிறுவனங்களை செயல்படுகிறது.

ராஷ்டிரிய சேவிக சமதி தன் உறுப்பினர்களுக்கு மூன்று முக்கிய கொள்கைகளை கடைப்பிடிக்க வலியுறுத்துகிறது.
# மாத்துருத்துவம் -  உலகளாவிய தாய்மைப் பண்பை பேனுதல்
# கர்த்துருத்தவம் -  சமூக நடவடிக்கைகளில் திறமையாக பங்கேற்றல்
# நேத்துருத்துவம் -  தலைமைப்பண்பை வளர்த்தல் 

சமுகத்தில் அனைத்து இந்து மகளிரும் தங்கள் சமூகத்தில் புதிய மாற்றங்கள் கொண்டு வரும் ஆற்றல் படைத்தவர்கள் என இவ்வமைப்பு நம்புகிறது.

## மேற்கோள்கள்

## மேலும் படிக்க
*Bacchetta, Paola. Gender in the Hindu Nation: RSS Women as Ideologues.  New Delhi: Women Unlimited, 2004, .

## வெளி இணைப்புகள்
*Vandaneeya Laxmibai Kelkar - The founder Pramukh Sanchalika of Rashtra Sevika Samiti

பகுப்பு:பெண்களுக்கான அமைப்புகள் 
பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
ஜோ யுங்-சுக்

**ஜோ யுங்-சுக்** () (பிறப்பு: திசம்பர் 26, 1980) ஒரு தென் கொரியா நாட்டு நடிகர் ஆவார். இவர் கிங் 2 ஹார்ட்ஸ், ஓ மை ஹோச்டேச்ஸ் போன்ற சில தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். இவர் பல திரைப்படங்களிலும் மற்றும் பல மேடை நாடகங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* 
* Cho Jung-seok
* 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
லீ டோங்-கன்

*'லீ டோங்-கன்* () (பிறப்பு: 26 ஜூலை 1980) ஒரு தென் கொரியா நாட்டு நடிகர் மற்றும் பாடகர் ஆவார். இவர் ஸ்வீட் 18, லவ்வர்ஸ் இன் பாரிஸ், சூப்பர் டாடி 10 போன்ற பல தொலைக்காட்சி தொடர்களில் நடித்ததன் மூலம் புகழ் பெற்ற நடிகர் ஆனார். மற்றும் இவர் சில திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
*  
* 

பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய விளம்பர நடிகர்கள்
கோவிலூர் ஆதீனம்

**கோவிலூர் ஆதீனம்** அல்லது **கோவிலூர் மடம்** காரைக்குடி அருகில் கோவிலூரில் உள்ள ஓரு வேதாந்த மடம். இந்த மடமே பல்வேறு வேதாந்த நூல்களைத் தமிழில் முதன் முதலில் மொழி பெயர்த்ததாக அறியப்படுகிறது.

## வரலாறு
இந்த மடம் முதன் முதலில் கோவிலூர் ஆண்டவர்  என்றழைக்கப்படும் முத்துராமலிங்க ஞானதேசிகர் மூலம் தொடங்கப்பட்டது. இந்த மடம் கொற்றவாளீஸ்வரர் கோவில் அருகில் இவரால் அமைக்கப்பட்டது. இவர் இந்தக் கோவிலின் சில திருப்பணிகளை மேற்கொண்டார். இத்திருப்பணி வீரப்ப ஞானதேசிகரால் முடிக்கப்பட்டது. இந்த மடத்தின் அதிபதிகள் நாட்டுக்கோட்டை நகரத்தார் சமூகத்தைச் சேர்நவர்கள். 

## செயல்பாடுகள்
* வேத பாடசாலை
* திருமுறைக் கல்லூரி
* சிற்பக் கல்லூரி
* இசைக் கல்லூரி

## மேற்கோள்கள்


பகுப்பு:சைவ ஆதீனங்கள்
பகுப்பு:சிவகங்கை மாவட்டம்
நீர்க்குமளி

**நீர்க்குமளி**, **சம்பு** அல்லது **ஜம்பு** (தாவர வகைப்பாடு : *Syzygium samarangense*; *Jambu*) என்பது பெரும் சுந்தா தீவுகள், மலாய் தீபகற்பம், அந்தமான் நிக்கோபார் தீவுகள் ஆகிய இடங்களை தாயகமாகக் கொண்டதும், தற்போது பரவலாக பல வெப்ப வலயங்களில் பயிரிடப்படும், "மிர்டாகே" இன தாவரமாகும்.

## உசாத்துணை

## வெளி இணைப்பு
*

பகுப்பு:பழ மரங்கள்
பகுப்பு:மலேசியத் தாவரங்கள்
கொய்யா (மரம்)

**கொய்யா** (*Psidium guajava*, *common guava*) என்பது மத்திய அமெரிக்கா, தென் அமெரிக்கா, கரீபியன் ஆகிய இடங்களை தாயகமாகக் கொண்ட சிறிய மரமாகும். இது இலகுவாக பூச்சிகளால், பொதுவாக தேனீக்களினால் மகரந்தச் சேர்க்கைக்கு உள்ளாகிவிடும்.

## மரம்
thumb|கொய்யா மரம்
இறைச்சியைப் புகைக்க கொய்யா மரம் ஹவாயில் பொதுவாகப் பயன்படுத்தப்படுகிறது. இதன் மரம் பூச்சிகள், பங்கசுத்தாக்கங்களில் இருந்து தடுப்பான விளங்குகிறது. காய்ந்த அடர்த்தியுள்ள 670&nbsp;kg/m3 உள்ள மரம் நையீரியாவில் கூரை வளையாகப் பயன்படுத்தப்படுகிறது.

## உசாத்துணை

## வெளி இணைப்பு

* Guava: a nutritious tropical fruit

பகுப்பு:மரங்கள்
பகுப்பு:பழ மரங்கள்
பகுப்பு:தமிழ்நாட்டின் தாவரங்கள்
கால்சியம் சயனமைடு

**கால்சியம் சயனமைடு** *(Calcium cyanamide)* என்பது CaCN2 என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். கால்சியம் வழிப்பொருளான சயனமைடு (CN22-) ஒரு உரமாகப் பயன்படுகிறது. இச்சேர்மம் 1898 ஆம் ஆண்டு முதன்முதலில் அடோல்பு பிராங்க் மற்றும் நிக்கோடெம் கரோ ஆகியோரால் தொகுப்பு முறையில் தயாரிக்கப்பட்டது. இச்செயல்முறை பிராங்க் – கரோ செயல்முறை என்று அழைக்கப்படுகிறது. கால்சியம் சயனமைடு வர்த்தகத் துறையில் நைட்ரோலைம் என்ற பெயராலும் அழைக்கப்படுகிறது.

## தயாரிப்பு
கால்சியம் கார்பைடில் இருந்து கால்சியம் சயனமைடு தயாரிக்கப்படுகிறது. கார்பைடு தூளை மின்னுலையில் இட்டு பலமணி நேரம் நைட்ரசன் வாயுவைச் செலுத்தியபடி சுமார் 1000 பாகை செ வெப்பநிலைக்கு சூடாக்கினால் கால்சியம் சயனமைடு கிடைக்கிறது. விளைபொருளை சூழல் வெப்பநிலைக்கு குளிரவைத்து வினையில் ஈடுபடாமல் எஞ்சியிருக்கும் கார்பைடு தண்ணீர் மூலமாக எச்சரிக்கையுடன் வெளியேற்றப்படுகிறது.

:CaC2 + N2 → CaCN2 + C (ΔHƒ°= –69.0 kcal/mol at 25 °C)

இவ்வினை பெரிய எஃகு கொள்கலன்களில் மேற்கொள்ளப்படுகிறது. மின்னேற்றம் பெற்ற கார்பன் வினைப்படுபொருள்களை சிவக்கும் அளவிற்கு சூடாக்குகிறது. வளிமண்டல அழுத்தம் 2 என்ற அளவில் நைட்ரசன் வாயு உட்செலுத்தப்படுகிறது. 

R3m இடக்குழு மற்றும் a = 3.67, c = 14.85 (.10−1 nm) என்ற சட்டகமாறிலி மதிப்புகளுடன் கால்சியம் சயனமைடு அறுங்கோண வடிவத்தில் படிகமாகிறது.

## பயன்கள்

விவசாயத்தில் உரமாகப் பயன்படுவதுதான் கால்சியம் சயனமைடின் முக்கியமான பயனாகும்.. இது நீருடன் சேர்ந்து சிதைவடைந்து அமோனியாவை வெளியேற்றுகிறது
 
: CaCN2 + 3 H2O → 2 NH3 + CaCO3

சோடியம் கார்பனேட்டுடன் இணைத்து சோடியம் சயனைடு தயாரிக்கவும் கால்சியம் சயனமைடு உதவுகிறது.
: CaCN2 + Na2CO3 + 2C → 2 NaCN + CaO +  2CO

தங்கச் சுரங்கத்தில் சயனைடு செயல்முறையில் இச்சோடியம் சயனைடு பயன்படுத்தப்படுகிறது. மேலும் இது கால்சியம் சயனைடு மற்றும் மெலாமைன் முதலியனவற்றைத் தயாரிக்கவும் பயன்படுகிறது.

கால்சியம் சயனமைடை நீராற்பகுத்தல் வினைக்கு உட்படுத்தினால் சயனமைடு உருவாகிறது.

:CaCN2  +  H2O  +  CO2  →   CaCO3  +  H2NCN

இவ்வேதி மாற்றம் பெரும்பாலும் நீர்மக் குழம்பு நிலையிலேயே நிகழ்த்தப்படுகிறது. ஆதலால் வர்த்தகத்திலும் இது நீர்த்த கரைசலாகவே விற்பனை செய்யப்படுகிறது.
 
கார்பன் டை ஆக்சைடு முன்னிலையில் . கால்சியம் சயனமைடுடன் ஐதரசன் சல்பைடைச் சேர்த்து வினை புரிய வைப்பதால் தையோ யூரியா தயாரிக்கலாம்.
 
எஃகு தயாரிப்பின் போது எஃகுடன் நைட்ரசனைச் சேர்த்து உலோகக் கலவை தயாரிக்கும் வினையிலும் கால்சியம் சயனமைடு உதவுகிறது

## மேற்கோள்கள்

## இவற்றையும் காண்க
*சயனமைடு
*சயனைடு

## வெளி இணைப்புகள்
*
*History of calcium cyanamide
*Bioassay of Calcium Cyanamide for Possible Carcinogenicity (CAS No. 156-62-7)
*Entry at Classical Encyclopedia

பகுப்பு:கால்சியம் சேர்மங்கள்
பகுப்பு:சயனமைடுகள்
மலாய் நீர்க்குமளி

thumbnail|மலாய் ஜம்புவின் பூ
**மலாய் நீர்க்குமளி** அல்லது **மலாய் ஜம்பு** (*Syzygium malaccense*) என்பது மலேசியா, இந்தோனேசியா (சுமத்திரா, யாவா) வியட்நாம், தாய்லாந்து, நியூ கினி, அவுத்திரேலியா ஆகிய இடங்களை தாயகமாகக் கொண்ட ஓர் பூக்குந் தாவரமாகும். இது பல வெப்ப வலய நாடுகளுக்கு அறிமுகம் செய்யப்பட்டுள்ளது.

## உசாத்துணை

* 

பகுப்பு:பழ மரங்கள்
சாந்த்ராகாச்சி தொடருந்து நிலையம்

**சாந்த்ராகாச்சி சந்திப்பு**, இந்திய ரயில்வேயின் தென்கிழக்கு மண்டலத்துக்கு உட்பட்டது. இது மேற்கு வங்காளத்தில் உள்ள சாந்த்ராகாச்சியில் உள்ளது.

## வண்டிகள்
இந்த சந்திப்பில் நின்று செல்லும் வண்டிகள்:
* 18010 சாந்த்ராகாச்சி விரைவுவண்டி
* 18009 அஜ்மேர் விரைவுவண்டி
* 12840 ஹவுரா மெயில்
* 12864 ஹவுரா விரைவுவண்டி
* 12842 கோரமண்டல விரைவுத் தொடர்வண்டி
* 12859 கீதாஞ்சலி எக்ஸ்பிரஸ்
* 22808 சென்னை - சாந்திரகாச்சி அதிவிரைவு வண்டி 

## மேற்கோள்கள்

பகுப்பு:ஹவுரா மாவட்டம்
சோபியா அஷ்ரப்

**சோபியா அஷ்ரப்** (*Sofia Ashraf*) என்பவர் இந்திய ராப் இசைப் பாடகர் ஆவார். போபால் விஷக் கழிவுகள், கொடைக்கானல் பாதரசக் கழிவுகள் உள்ளிட்ட சமூகப் பிரச்சனைகளைப் பேசுகிற ஆக்கங்கள் இவருடையவை. சோபியா ஓகில்வி & மேதர் என்ற பன்னாட்டு விளம்பர நிறுவனத்தில் படைப்பூக்க  மேற்பார்வையாளராகப் பணிபுரிந்தவர்.

## பிறப்பும் வளர்ப்பும்
சோபியா அஷ்ரப் தமிழ்நாட்டில் சென்னையில் பிறந்து வளர்ந்தவர்.

## பணிகளும் படைப்பும்
### "விடாது கொடைக்கானல்" பாடல்
ஜூலை 2015-இல் இவர் வெளியிட்ட "விடாது கொடைக்கானல்" (Kodaikanal Won’t) என்ற இசைப்பாடல் மிகுந்த கவனம் பெற்றது. நிக்கி மினாஜின் புகழ்பெற்ற அனகோண்டா பாடலைப் பகடிசெய்து எடுக்கப்பட்ட இந்தப் பாடல் யுனிலிவர் நிறுவனத்தின் தலைமை செயல் அலுவலரே உடனடியாகப் பதிலளிக்கும் கட்டாயத்தை ஏற்படுத்தியது. கொடைக்கானலில் செயல்பட்டு வந்த, யுனிலிவர் நிறுவனத்துக்குச் சொந்தமான வெப்பமானி தயாரிக்கும் ஆலையின் பாதரசக்கழிவு பிரச்சனை குறித்த உலகளாவிய கவனத்தை ஈர்த்தது.

யுனிலிவர்  குழுமத்தின் இந்தியத் துணைநிறுவனமான இந்துஸ்தான் யுனிலிவருக்குச் சொந்தமான அந்த ஆலை கொடைக்கானலில் 1983-ம் ஆண்டு தொடங்கப்பட்டது. அந்நிறுவனம் போதிய பாதுகாப்பு உபகரணங்களின்றி வெறும் கையால் பாதரசத்தைக் கையாளுவது உட்பட பல ஆபத்தான பணிகளை தன் ஊழியர்களை மேற்கொள்ள வைத்ததாகவும், அதனால் அவர்கள் பல்வேறு நோய் பாதிப்புகளுக்கும், உயிரிழப்புக்கும் ஆளாகி வந்ததாகவும் எழுந்த குற்றச்சாட்டுகளையும், போராட்டங்களையும் தொடர்ந்து 2001-ம் ஆண்டு இழுத்து மூடப்பட்டது. மூடப்பட்ட தொழிற்சாலையில் இருந்த 50 டன் பாதரச கழிவுகள் கொடைக்கானல் நட்சத்திர வடிவ ஏரி, பேரிஜம் ஏரி போன்ற நீர்நிலைகளிலும், வனப்பகுதிகளிலும் கொட்டப்பட்டுள்ளதாகவும், ஆலை வளாகத்திலும் பாதரச கழிவுகள் அகற்றப்படாமல் உள்ளதாகவும் குற்றச்சாட்டுகள் நீடித்துவரும் நிலையில் பாதிக்கப்பட்ட மக்களுக்கு போதிய இழப்பீடு வழங்கக் கோரி, லண்டனில் உள்ள சிறப்பு நீதிமன்றத்தில் வழக்குத் தொடரப்பட்டுள்ளது. இப்பிரச்சனை குறித்த விழிப்புணர்வை ஏற்படுத்தும் வகையில் சூழலியாலாளர் நித்தியானந்த் ஜெயராமன் உள்ளிட்டவர்கள் செயலாற்றும் அரசுசாரா தொண்டு நிறுவனமான 'வெட்டிவேர்' கூட்டமைப்பின் சார்பில் "விடாது கொடைக்கானல்" பாடல் ஒரே நாளில் படமாக்கப்பட்டது..

### போபால் விசவாயு பிரச்சனை
2008-இல் "டவ்-வுக்காக வேலை செய்யாதீர்கள்" (“Don’t Work for Dow”) என்ற பாடலைப் பாடினார். அப்பாடல் 1984ல் ஏற்பட்ட போபால் விசவாயு நிகழ்வில் பாதிக்கப்பட்டவர்களுக்கான மறுவாழ்வு குறித்த டவ் கெமிக்கல்ஸ் நிறுவனத்தின் நிலைப்பாட்டைச் சாடுகின்ற பாடலாகும். அதில் பர்தா அணிந்து ராப் வடிவில் பாடியிருந்ததால் "பர்தா பாடகி" (burqa rapper) என அறியப்படலானார்.

### திரைப்படங்களில்
மரியான் படத்தில் வரும் 'சோனாப்பரியா' பாடல், இனிமே இப்படித்தான் படத்தில் வரும் 'அட அத்தனை அழகையும் ஒண்ணாக்கி' உள்ளிட்ட திரைப்படப் பாடல்களில் பங்கேற்றிருக்கிறார் .

### பிற
ஹிப் ஹாப் தமிழன் குழுவின் "கிளப்புல, மப்புல" பாடல் பெண்களை மட்டுமல்லாது ராப் இசையையுமே இழிவுபடுத்துவதாக உள்ளதென்று கூறி அதற்குப் போட்டியாக தனது "பீட்டர் காபி" இசைக்குழு மூலம் ஒரு வலைதளப் போராட்ட காணொளித் தொகுப்பை வெளியிட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய இறைமறுப்பாளர்கள்
பகுப்பு:சென்னைப் பாடகர்கள்
பகுப்பு:தமிழ்நாட்டுப் பெண் இசைக்கலைஞர்கள்
பகுப்பு:1987 பிறப்புகள்
பேகம்பேட்டை தொடருந்து நிலையம்

பேகம்பேட்டை தொடருந்து நிலையம், இந்தியாவின் ஐதராபாத் நகரத்தில் அமைந்துள்ளது. அமீர்ப்பேட்டை, கிரீன்லேண்ட்ஸ், சோமாஜிகுடா போன்ற பகுதிகளுக்கு அருகில் உள்ளது.

## தொடர்வண்டிகள்
இந்த வழியாக செல்லும் வண்டிகள்:
### அதிவிரைவுவண்டிகள்
*12025/26 சிகிந்தராபாத் - புனே சதாப்தி விரைவுவண்டி  
*12591/92 கோரக்பூர் - பெங்களூர் சிட்டி விரைவுவண்டி  
*12701/02 ஐதராபாத் - மும்பை சிஎஸ்‌டி உசேன் சாகர் விரைவுவண்டி
*12735/36 சிகிந்த்ராபாத் - யஸ்வந்தபூர் கரீப் ரத் விரைவுவண்டி  
*12747/48 விகாராபாத் - குண்டூர் பல்நாடு விரைவுவண்டி

### விரைவுவண்டிகள்
* 11019/20 புவனேஸ்வர் - மும்பை சிஎஸ்‌டி கோணார்க் விரைவுவண்டி
* 17001/02 சிகந்தராபாத்- சீரடி விரைவுவண்டி
* 17003/04 ஐதராபாத் - கோல்ஹாபூர் விரைவுவண்டி
* 17009/10 ஐதராபாத் - பீதர் இண்டர்சிட்டி விரைவுவண்டி
* 17013/14 ஐதராபாத் - புனே விரைவுவண்டி
* 17017/18 ராஜ்‌கோட் சிகிந்தராபாத் விரைவுவண்டி
* 17031/32 ஐதராபாத் - மும்பை சிஎஸ்‌டி விரைவுவண்டி
* 17205/06 காக்கிநாடா - சீரடி விரைவுவண்டி
* 17207/08 விஜயவாடா - சிரடி விரைவுவண்டி
* 17429/30 ஐதராபாத் - திருப்பதி ராயலசீமா விரைவுவண்டி
* 19201/02 சிகந்தராபாத் - போர்‌பந்தர் விரைவுவண்டி

### பயணியர் வண்டிகள்
* 57129/30 ஐதராபாத் - பீஜாப்பூர் - பொல்லாரம் பயணியர் வண்டி
* 57155/56 ஐதராபாத் - குல்பர்கா பயணியர் வண்டி
* 57517/18 ஐதராபாத் - தாண்டூர் பயணியர் வண்டி
* 57547/48 ஐதராபாத் - பூர்ணா பயணியர் வண்டி
* 57549/50 ஐதராபாத் - ஔரங்காபாத் பயணியர் வண்டி
* 57605/06 சிகந்தராபாத் - விகாராபாத் பயணியர் வண்டி
* 57659/60 பலக்‌நாமா - ஷோலாபூர் / குல்பர்கா பயணியர் வண்டி

## சான்றுகள்

பகுப்பு:இந்தியத் தொடருந்து நிலையங்கள்
பகுப்பு:ஐதராபாத் மாவட்டம், இந்தியா
ஈறு அழற்சி

**ஈறு அழற்சி** (Gingivitis) என்பது பல் ஈறுகளில் அழற்சியை ஏற்படுத்தும், திசுக்களில் அழிவை ஏற்படுத்தாத பல்முரசு நோயாகும். பொதுவாக ஈறு அழற்சியானது பற்களின் மேற்பரப்பில் படியும் பாக்டீரிய நுண்ணுயிர் படலங்களுக்கெதிராக (பற்காரை) விளையும் எதிர்வினைகளால் ஏற்படுவதாகும். இதைப் பற்படலத்தினால் தூண்டப்பட்ட ஈறு அழற்சி எனலாம். ஈறு அழற்சி நிலை மீளாமாற்றமல்ல. நல்ல வாய் சுகாதார முறைகளைப் பின்பற்றுவதன் மூலம் ஈறு அழற்சியிலிருந்து விடுபடலாம். என்றாலும், சிகிச்சையளிக்காவிட்டாலோ, அழற்சியினைக் கட்டுபடுத்தப்படாமல் இருந்தாலோ பல்திசு அழிவை ஏற்படுத்தி, பற்குழி எலும்பை உறிஞ்சும் பல்சூழ்திசு அழற்சியாக (Periodontitis) இது மாறி பல் இழப்பை ஏற்படுத்தும் நிலை ஏற்பட்டுவிடும்.

சில மனிதர்களில் அல்லது பல்லின் சிலப் பகுதிகளில் ஈறு அழற்சியானது பல்சூழ்திசு அழற்சியாக எப்போதும் மாறுவது கிடையாது. எனினும், ஈறு அழற்சி எப்போதும் பல்சூழ்திசு அழற்சி வருவதற்கு முன் ஏற்படுகின்றது என்று ஆய்வுத் தரவுகள் குறிப்பிடுகின்றன.

## மேற்கோள்கள்

பகுப்பு:அழற்சி
பகுப்பு:நோய்கள்
புரி தொடருந்து நிலையம்

**புரி தொடருந்து நிலையம்**, இந்திய மாநிலமான ஒடிசாவின் புரியில் உள்ளது. இங்கு நாள்தோறும் 92 தொடர்வண்டிகள் வந்து செல்கின்றன. ஒவ்வொரு நாளும் ஏறத்தாழ 138,000 பயணிகள் வந்து செல்கின்றனர்.

அதிக மக்கள் பயன்படுத்தும் முதன்மையான 100 தொடர்வண்டி நிலையங்களில் இதுவும் ஒன்று.

## தொடர்வண்டிகள்
இங்கு நின்று செல்லும் வண்டிகளில் சில
* புரி ராவுர்கேலா பயணியர் வண்டி
* புரி பிகானேர் விரைவுவண்டி
* 18477	கலிங்கா - உத்கள் விரைவுவண்டி
*08401	புரி - சாந்த்ராகாச்சி விரைவுவண்டி
*12801	புருஷோத்தம் அதிவிரைவுவண்டி
*18410	ஸ்ரீ ஜகன்னாதர் விரைவுவண்டி

## சான்றுகள்

## இணைப்புகள்
மலேசிய மேலவை

**மேலவை** (*Senate*) அல்லது **டேவான் நெகாரா** (*Dewan Negara*, மலாய் மொழியில் *தேசியப் பேரவை*) என்பது ஈரவைகளைக் கொண்ட மலேசிய நாடாளுமன்றத்தின் மேலவை ஆகும். மற்றையது டேவான் ராக்யாட் அல்லது கீழவை அல்லது மக்களவை என அழைக்கப்படுகிறது. 

70 உறுப்பினர்களைக் கொண்ட மேலவையில், மாநிலம் ஒவ்வொன்றிலும் இருந்தும் இருவராக 26 பேர் தேர்ந்தெடுக்கப்படுகின்றனர். இவர்களை விட 44 பேர் மன்னரால் நியமிக்கப்படுகின்றனர். இவர்களில் நால்வர் கூட்டாட்சிப் பகுதிகளில் இருந்து தேர்தெடுக்கப்படுகின்றனர்.

இரு அவைகளும் தலைநகர் கோலாலம்பூரில் உள்ள நாடாளுமன்ற வளாகத்தில் கூடுகின்றன. கீழவையான மக்களவையில் சமர்ப்பிக்கப்படும் சட்டமூலங்கள் மேலவையினால் மறு ஆய்வு செய்யப்படுகின்றன. இரண்டு அவைகளாலும் ஏற்றுக் கொள்ளப்படும் சட்டமூலங்கள் மன்னரின் ஒப்புதலுக்கு அனுப்பப்படும். ஆனாலும், சட்டமூலம் ஒன்று மேலவையினால் ஏற்றுக் கொள்ளப்படாத பட்சத்தில், அச்சட்டமூலம் ஓராண்டுக்குப் பின்னரே மன்னருக்கு சமர்ப்பிக்கப்படும்.

## தற்போதைய நிலை
2015 சூலை 29 இன் படி அரசியல் கட்சிகள் வாரியாக மேலவை உறுப்பினர்கள் வருமாறு::

## மேற்கோள்கள்

பகுப்பு:மலேசிய நாடாளுமன்றம்
பொட்டாசியம் புளோரைடு

**பொட்டாசியம் புளோரைடு** *(Potassium fluoride)* என்பது KF என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். தயாரிப்பு பயன்பாடுகளுக்காகவும் , வேதியியலுக்காகவும் புளோரைடு அயனிகளை வழங்கக்கூடிய மூலச் சேர்மங்களில் ஐதரசன் புளோரைடுக்கு அடுத்ததாக நிற்பது பொட்டாசியம் புளோரைடு ஆகும். கார ஆலைடான இச்சேர்மம் இயற்கையில் அரிய கனிமமாக விளங்கும் கார்பபைட் வடிவில் கிடைக்கிறது. பொட்டாசியம் புளோரைடு கரைசல்கள் கரையக்கூடிய புளோரோ சிலிக்கேட்டுகளை உருவாக்கும் என்பதால் அவை கண்ணாடியை அரிக்கும் தன்மை கொண்டுள்ளன. ஐதரசன் புளோரைடு பொட்டாசியம் புளோரைடை விட வினைத்திறன் மிக்கது ஆகும்.

## தயாரிப்பு
பொட்டாசியம் கார்பனேட்டை அதிக அளவு ஐதரோ புளோரிக் அமிலத்தில் கரைத்தால் பொட்டாசியம் இருபுளோரைடு கரைசல் கிடைக்கிறது. இக்கரைசலை ஆவியாக்கினால் பொட்டாசியம் இருபுளோரைடு படிகங்கள் தோன்றுகின்றன. இப்படிகங்களை சூடாக்குவதால் பொட்டாசியம் புளோரைடு உருவாகிறது.

: K2CO3 + 4HF → 2KHF2 + CO2↑ + H2O
: KHF2 → KF + HF↑

இவ்வுப்பைத் தயாரிக்க கண்ணாடி அல்லது பீங்கான் பாத்திரங்கள் பயன்படுத்தக்கூடாது. ஐதரசன் புளோரைடு தயாரிப்பது போல வெப்பம் தாங்கும் நெகிழிகள் அல்லது பிளாட்டினம் கலன்கள் பயன்படுத்த வேண்டும். ஏனெனில் பொட்டாசியம் புளோரைடு கண்ணாடி பீங்கான் முதலியவற்றை அரிக்கும் தன்மை கொண்டது ஆகும்.

## பயன்கள்
கரிம வேதியியலில், குளோரோகார்பன்களை புளோரோகார்பன்களாக மாற்றும் வினைகளில் பொட்டாசியம் புளோரைடு பயன்படுகிறது. இவ்வினை பிங்கெல்சிடெய்ன் வினை எனப்படுகிறது. இவ்வகை வினைகளில் பொதுவாக இருமெத்தில் பார்மமைடு, எத்திலீன் கிளைக்கால் மற்றும் இருமெத்தில் சல்பாக்சைடு போன்ற முனைவுக் கரைப்பான்கள் மட்டுமே பயன்படுத்தப்படும்.

## முன்பாதுகாப்பு
புளோரைடு அயனிகளை வழங்கும் மற்ற மூலங்கள் போலவே பொட்டாசியம் புளோரைடும் நச்சுத் தன்மை வாய்ந்ததாகும். மனிதர்களுக்கான இதனுடைய கொல்லும் அளவு குறைவாக இருந்தாலும் இது நச்சுப்பொருளாகவே கருதப்படுகிறது. இதை உட்கொள்வதும் சுவாசிப்பதும் மிகுந்த தீங்கு விளைவிக்கும் செயல்களாகும். தோலின்மீது பட நேர்ந்தால் கடுமையான தீப்புண்களை உருவாக்கும்.

## மேற்கோள்கள்


பகுப்பு:பொட்டாசியம் சேர்மங்கள்
பகுப்பு:புளோரைடுகள்
பகுப்பு:கார உலோகப் புளோரைடுகள்
பகுப்பு:உலோக ஆலைடுகள்
பகுப்பு:புளோரின் சேர்மங்கள்
பகுப்பு:கனிம வேதியியல் சேர்மங்கள்
பகுப்பு:பாறை உப்பு படிகக் கட்டமைப்பு
பட்னா சந்திப்பு

**பட்னா சந்திப்பு**, (*PNBE*), பீகாரின் பட்னா மாவட்டத்தில் உள்ள பட்னாவில் உள்ளது. இங்கு பத்து நடைமேடைகள் உள்ளன.

## தொடர்வண்டிகள்
* 22424 புது தில்லி - திப்ருகர் ராஜ்தானி எக்ஸ்பிரஸ்
* 19049 பாந்திரா - பட்னா விரைவுவண்டி
* 12306 புது தில்லி - ஹவுரா ராஜ்தானி எக்ஸ்பிரஸ்
* 12351 ஹவுரா - தானாபூர் விரைவுவண்டி
* 16359 எர்ணாகுளம் - பட்னா விரைவுவண்டி
* 15281 கோசி விரைவுவண்டி
* 18622 பாடலிபுத்ரா விரைவுவண்டி
* 15713 கட்டிஹார் - பட்னா இன்டர்சிட்டி விரைவுவண்டி
* 14055 பிரம்மபுத்ரா மெயில்

## மேலும் பார்க்க
* பட்னா மெட்ரோ

## சான்றுகள்

## இணைப்புகள்

பகுப்பு:பீகாரிலுள்ள தொடருந்து நிலையங்கள்

 பகுப்பு:பட்னா
பாலகோகுலம்

**பாலகோகுலம்** (Balagokulam) என்பது சிறுவர்களுக்கான அமைப்பாகும். பாலகோகுலம் 1970ஆம் ஆண்டில் இந்தியாவின் கேரள மாநிலத்தில் துவக்கப்பட்டது.  ராஷ்டிரிய சுயம்சேவாக் சங்கத்தின் துணை அமைப்பாக செயல்படுகிறது. இவ்வமைப்பு 1981இல் கேரளத்தில் பதிவு செய்யப்பட்டு, பின் இந்தியா முழுவதும்  சிறுவர்-சிறுமியர்களிடையே இந்து சமய கலாசாரத்தை பரப்பும் அமைப்பாக  செயல்படுகிறது. இவ்வியக்கத்தின் கிளைகள் ஐக்கிய ராச்சியத்திலும் செயல்படுகிறது.

பாலகோகுலத்தின் குறிகோளுரை  *எல்லோரும் சந்தோஷமாக இருக்க வேண்டும்*  என்பதே. 

## மேற்கோள்கள்


## வெளி இணைப்புகள்
*  பாலகோகுலத்தின் இணையதளம்

பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
நீரகவழல்

**நீரகவழல்** அல்லது **சிறுநீரக அழற்சி** (Nephritis) என்பது சிறுநீரகங்களில் ஏற்படும் அழற்சியைக் குறிக்கிறது. இந்நோயில், திரணை (Glomerulus), நுண்குழல்கள், இவற்றைச் சுற்றியுள்ள இடைத்திசுக்கள் உட்படுத்தப்பட்டிருக்கலாம்.

## தொடர்புடைய மருத்துவச் சீர்கேடுகள்

### வகைகள்
* திரணை நீரகவழல் (glomerulonephritis) திரணையில் ஏற்படும் அழற்சியைக் குறிக்கிறது. சிறுநீரக அழற்சி என்று கூறும்போது திரணை நீரகவழல் என்பதைக் குறிப்பதாக ஆதாரங்களின் அடிப்படையிலில்லாது சாதாரணமாகக் கருதப்படுகிறது.
* இடைத்திசு நீரகவழல் அல்லது நுண்குழல் இடைத்திசு நீரகவழல் (tubulo-interstitial nephritis) சிறுநீரக நுண்குழல்களுக்கிடையே உள்ள இடைவெளியில் ஏற்படும் அழற்சியைக் குறிக்கிறது.

### காரணங்கள்
நோய்த்தொற்றுகள், நஞ்சுகள், முக்கியமாக முதன்மையான உறுப்புகளைத் தாக்கும் தன்னெதிர்ப்பு நோய்கள் நீரகவழல் நோய்க்குக் காரணமாக அமைகின்றன

## மேற்கோள்கள்

பகுப்பு:அழற்சி
பகுப்பு:நோய்கள்
தேசி

**தேசி** (*Citrus × aurantiifolia*) என்பது கிச்சிலி கலப்பின தாவரமாகும். இது *சிட்ரஸ் மிக்ராந்தா* x *சிட்ரஸ் x மெடிகா* ஆகிய இனங்களினால் உருவாக இதன் காய்கள் உருண்டையாக 2.5–5&nbsp;செ.மீ விட்டம் கொண்டிருக்கும். பழுத்ததும் மஞ்சள் நிறமுடைய இது காயாக இருக்கும்போது பச்சை நிறத்தில் இருக்கும். இக்காய்கள் சந்தைப்படுத்துவதற்காக பறிக்கப்படுகின்றன.

## உசாத்துணை

## வெளி இணைப்புகள்

* 
* Citrus aurantiifolia (Christm.) Swingle  United States Forest Service description
* Key Lime Tree History
* Characterization of limes (Citrus aurantifolia) grown in Bhutan and Indonesia using high-throughput sequencing

பகுப்பு:மரங்கள்
இலித்தியம் அயோடேட்டு

**இலித்தியம் அயோடேட்டு** *(Lithium iodate*) LiIO3 என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். நேரியல் சாராப் படிகம், ஒலி-ஒளி மற்றும் அழுத்த மின்சாரம் போன்ற பயன்பாடுகளுக்கான எதிர்மறை ஓரச்சுப் படிகமாக இலித்தியம் அயோடேட்டு விளங்குகிறது. இதை 347 நானோ மீட்டர் மாணிக்கச் சீரொளிகளில் 
பயன்படுத்துகின்றனர்

## பண்புகள்
இலித்தியம் அயோடேட்டின் கடினத்தன்மை அளவு மோவின் அளவுகோலில் 3.5 முதல் 4 ஆக உள்ளது. 298 கெல்வினில் அல்லது 25 பாகை செல்சியசு வெப்பநிலையில் இதனுடைய நேரியல் வெப்பவிரிவுக் கெழு அளவுகள்  2.8•10−5/°செ (a- அச்சு) மற்றும் 4.8•10−5/°செ (c-அச்சு) என்பதாகக் காணப்படுகிறது. 50 பாகை செல்சியசு வெப்பநிலையில் இச்சேர்மம் β- வடிவத்திற்கு மாறுகிறது என்றாலும் இதுவொரு மீள்வினையாகும்

## மேற்கோள்கள்

பகுப்பு:இலித்தியம் உப்புகள்
பகுப்பு:அயோடேட்டுகள்
கயா சந்திப்பு தொடருந்து நிலையம்

**கயா சந்திப்பு தொடருந்து நிலையம்**, இந்தியாவிலுள்ள கயா நகரத்தில் உள்ளது. இங்கிருந்து தில்லி, கொல்கத்தா, சென்னை, காமாக்யா, ராஞ்சி, பாரஸ்நாத், பொகாரோ, வாரணாசி, இலக்னோ, கோட்டா, கான்பூர், அலகாபாத், ஆக்ரா, பரேலி, மதுரா, ஜபல்பூர், போபால், இந்தோர், நாக்பூர், மும்பை, புனே, புரி, அகமதாபாத், சோத்பூர், அம்ரித்சர், தேராதூன், கால்கா, ஜம்மு, குவாலியர், தேராதூன், ஜம்சேத்பூர், புவனேசுவரம் போன்ற ஊர்களுக்கு தொடர்வண்டிகளில் செல்லலாம்.

## தொடர்வண்டிகள்

## அருகிலுள்ள வானூர்தி நிலையங்கள்
அருகிலுள்ள வானூர்தி நிலையங்கள்
# கயா பன்னாட்டு வானூர்தி நிலையம் 
# நேதாஜி சுபாசு சந்திரபோசு பன்னாட்டு வானூர்தி நிலையம், கொல்கத்தா 

## சான்றுகள்

## இணைப்புகள்
*   கயாவில் நிற்கும் தொடர்வண்டிகள்

பகுப்பு:கயா மாவட்டம்
பகுப்பு:இந்தியத் தொடருந்து நிலையங்கள்
தேசிப்பழம்

thumbnail|தேசிக்காய்கள்
**தேசிப்பழம்** (*lime*; அரபு, பிரெஞ்சு மொழிகளில் "லிம்" [*lim*]) என்பது உருண்டையான, தேசிப்பச்சை நிறமுடைய,  விட்டமுடைய, அமிலத் தன்மையான, சாறு சவ்வுப்பை கொண்ட கிச்சிலிப் பழமாகும். சில வகை கிச்சிலி இனப்பழங்களும் தேசிப்பழம் அல்லது தேசிக்காய் என்றே அழைக்கப்படுகின்றன. இவற்றில் தேசி, பாரசீகத் தேசி, காப்பிலித் தேசி, பாலைவனத் தேசி என்பனவும் அடங்கும். தேசிப்பழங்கள் சிறப்பாக உயிர்ச்சத்து சியைக் கொண்டுள்ளன. அத்தோடு அவை உணவு, பானம் என்பவற்றுக்கு சுவையூட்டியாகவும் பயன்படுத்தப்படுகின்றது. வெப்ப வலய வளரும் இவற்றின் பழங்கள் எலுமிச்சையைவிட சிறிதாகவும் புளிப்பு குறைந்தும் காணப்படுவதோடு, சீனி மற்றும் அமிலத்தின் அளவு மாறுபட்டும் காணப்படும். தேசிப்பழங்களை உற்பத்தி செய்யும் தாவரங்கள் பல்வேறு மரபுவழி மூலத்தைக் கொண்டுள்ளதோடு, ஒற்றைத்தொகுதிமரபு உயிரினத் தோற்ற குழு அமைப்பையும் கொண்டிருக்கவில்லை.

## உசாத்துணை

பகுப்பு:பழங்கள்
பிலிப்பீன் அகழி

**பிலிப்பீன் அகழி** *( Philippine Trench)* என்பது பிலிப்பீன்சுக்கு  கிழக்கில் உள்ள ஒரு கடலடி அகழியாகும். இவ்வகழி பிலிப்பீன் ஆழம், மிண்டானௌ அகழி மற்றும் மிண்டானௌ ஆழம் என்ற பெயர்களாலும் அழைக்கப்படுகிறது.

பிலிப்பீன்சிலுள்ள மிகப்பெரிய தீவான லூசோனின் மத்தியப்பகுதியில் தொடங்கி, தென் கிழக்காக இந்தோனேசியாவின் மலுக்குத் தீவுகளுக்கு வடக்கில் உள்ள ஆல்மயெரா தீவு வரை நீண்டிருக்கும் பிலிப்பீன் அகழி தோராயமாக 1320 கி.மீ (820 மைல்) நீளம் மற்றும் 30 கி.மீ அகலம் (19 மைல்) கொண்டதாக உள்ளது.

பிலிப்பீன் அகழியின் ஆழமான பகுதி காலாத்தியா ஆழம் என்று அழைக்கப்படுகிறது. இதன் ஆழம் 34,580 அடிகள் அல்லது 5760 பாதோம் ஆகும். உலகத்தில் உள்ள தாழ்வான பகுதிகளில் இது மூன்றாவது இடத்தைப் பிடிக்கின்ற ஆழமாகும்.
 
பிலிப்பீன் அகழிக்கு வடக்கில் சட்டென கிழக்கு லூசோன் அகழி காணப்படுகிறது. இவை இரண்டும் பிலிப்பீன் கடல் தட்டின் மேலுள்ள பென்னாம் பீடபூமியால் தடுக்கப்பட்டும் பிரிக்கப்பட்டும் தனித்தனியாக உள்ளன. 
 
புவிமேலோட்டுத் தட்டுகள் மோதலின் விளைவாகவே பிலிப்பீன் அகழி தோன்றியிருக்கலாம். பிலிப்பீன் கடல் தட்டு, பிலிப்பீன் நகரும் திட்டுகளுக்கு அடியில் ஆண்டுக்கு 16 செ.மீ என்ற அளவில் மேலும் கடலுக்குள் அமிழ்ந்து வருகிறது.

## மேற்கோள்கள்

பகுப்பு:பிலிப்பீன் கடல்
பகுப்பு:தென் சீனக் கடலின் கடல் அகழிகள்
பகுப்பு:பிலிப்பீன் புவிமேலோடுகள்
அத்தாப்புக் குடில்

**அட்டாப் வீடு** என்பது, புரூணை, இந்தோனீசியா, மலேசியா, சிங்கப்பூர் போன்ற நாடுகளின் நாட்டுப்புறப் பகுதிகளில் காணப்படும் மரபுவழி வீட்டு வகைகளுள் ஒன்றாகும். அட்டாப் எனப்படும் பனை போன்ற ஒருவகை மரத்தில் இருந்து இவ்வீடுகளில் சுவர்களுக்கு உரிய வரிச்சுக்களும், கூரை வேய்வதற்கான ஓலையும் பெறப்படுவதால், அம்மரத்தின் பெயரால் அட்டாப் வீடு என இது அழைக்கப்படுகிறது. இவ்வீடுகள், சிறிய குடிசைகள் முதல் மிதமான அளவுள்ள வீடுகள் வரை பல்வேறு அளவுகளில் காணப்படுகின்றன. 19ம் நூற்றாண்டு வரை கோயில்கள் போன்ற குறிப்பிடத்தக்க கட்டிடங்களும் அட்டாப் வகையினவாக இருந்தன. 

## மேற்கோள்


## உசாத்துணைகள்
* [Normand-Prunieres, Helene. 'Malaysian Dwellings', ''Proceedings of ENHR International Housing Conference 2004'', (Cambridge: University, 2004)

[பகுப்பு:மலேசியக் கட்டிடக்கலை]
பகுப்பு:இந்தோனேசியக் கட்டிடக்கலை
பகுப்பு:சிங்கப்பூர்க் கட்டிடக்கலை
பகுப்பு:புரூணை கட்டிடக்கலை
பகுப்பு:வீட்டு வகைகள்
கறுப்பு, வெள்ளை பங்களா

**கறுப்பு, வெள்ளை பங்களா** என்பது, வெப்பமண்டலக் காலநிலை கொண்ட குடியேற்ற நாடுகளில், ஐரோப்பாவில் இருந்து குடியேறிய குடும்பங்கள் பொதுவாகப் பயன்படுத்திய வெண்ணிறம் பூசப்பட்ட பங்களாக்களைக் குறிக்கும். பொதுவாக இவ்வகை வீடுகள் 19 ஆம் நூற்றாண்டில், தென்கிழக்காசியாவில் இருந்த பிரித்தானியக் குடியேற்ற நாடுகளில் காணப்பட்டன.

## வரலாறு
மலேசியா, சிங்கப்பூர் ஆகிய நாடுகளில், 19ம் நூற்றாண்டு முதல் இரண்டாம் உலகப் போர் வரையான காலப்பகுதியில் இவ்வகையான வீடுகள் கட்டப்பட்டன. இவ்வீடுகள் அக்காலத்தில் ஐக்கிய இராச்சியத்தில் நடைமுறையில் இருந்த *[[ஆர்ட்சு அன்டு கிறாஃப்ட்டு இயக்கம்|ஆர்ட்சு அன்டு கிறாஃப்ட்டு]]*, *[[ஆர்ட்டு டெக்கோ இயக்கம்|ஆர்ட்டு டெக்கோ]]* இயக்கங்களின் பாணிகளின் கூறுகளைக் கொண்டிருந்ததுடன், அக்காலத்துச் செல்வந்த ஐரோப்பியர்களின் தேவைகளுக்கு ஏற்ப காற்றோட்டம் உள்ளவையாகவும், நல்ல இடவசதி கொண்டவையாகவும் இருந்தன. கறுப்பு, வெள்ளை பங்களாக்கள் பெரும்பாலும், பணம் படைத்த குடும்பங்களாலும், முன்னணி வணிக நிறுவனங்களாலும், பொது வேலைகள் திணைக்களத்தாலும், பிரித்தானியப் படைத்துறையாலும் கட்டப்பட்டன.

இவற்றுட் சில தற்காலத்திலும், வீடுகளாகப் பயன்படுத்தப்பட்டு வருகின்றன. வேறுசில உணவுச்சாலைகள் போன்ற வணிக நிறுவனங்களாக மாற்றியமைக்கப்பட்டுள்ளன.

## மேற்கோள்கள்

## வெளியிணைப்புகள்
பிளிக்கரில் இருந்து எடுத்துக்காட்டு ஒளிப்படங்கள் 

பகுப்பு:மலேசியக் கட்டிடக்கலை
பகுப்பு:சிங்கப்பூர்க் கட்டிடக்கலை
பகுப்பு:வீட்டு வகைகள்
பகுப்பு:பிரித்தானியக் குடியேற்றக்காலக் கட்டிடக்கலை
ஆங்கிலம்-தமிழ்ச் சொற்களஞ்சியம்

**ஆங்கிலம்-தமிழ்ச் சொற்களஞ்சியம்**, அ.சிதம்பரநாதன் செட்டியாரைத் தலைமைப்பதிப்பாசிரியராகக் கொண்டு, சென்னைப் பல்கலைக்கழகம் வெளியிட்டுள்ள ஆங்கிலம் தமிழ் நடையில் அமைந்துள்ள அகரமுதலி ஆகும்.  

## அமைப்பு
இந்நூலில் ஆங்கில அகரவரிசைப்படி சொற்கள் அமைக்கப்பட்டு பொருள் தரப்பட்டுள்ளது. தமிழ்ச்சுருக்க வடிவங்கள் தரப்பட்டுள்ளன. 

## உசாத்துணை
'ஆங்கிலம்-தமிழ்ச் சொற்களஞ்சியம்', நூல், (மறுபதிப்பு 2010; சென்னைப்பல்கலைக்கழகம், சென்னை)

## மேற்கோள்கள்


பகுப்பு:2010 தமிழ் நூல்கள்
பகுப்பு:அகராதிகள்